FIFA U-20 Jahon chempionati 2015. FIFA U-20 Jahon chempionati 2015 — Yoshlar oʻrtasidagi Jahon chempionati bahslari ilk bor oʻtkazilgan 1977-yildan beri oʻtkazilib kelinayotgan FIFA U-20 Jahon chempionati musobaqasining 20-turniri hisoblanadi. Musobaqaga Yangi Zelandiya mamlakati ilk bora mezbonlik qiladi, 1981 va 1993-yilgi chempionatga Avstraliya mezbon boʻlganligini hisobga olib Okeaniya mintaqasida 3-marotaba ushbu musobaqa oʻtkaziladi. Jami 52ta oʻyin 7ta mezbon shaharlarda oʻtkaziladi. 2013-yilning fevral oyida, mahalliy tashkiliy qoʻmitasi, musobaqaning mezbon shaharlari hamda stadionlarini eʼlon qildi. Keyinchalik yana bir qancha oʻzgartirishlar kiritildi. 2013-yil yanvar oyida, stadionlar eʼlon qilinmasidan oldin, Dunedin City kengashi stadion chiqimi (maʼlumotlarga koʻra 1 million AQSh $) kamymaguncha musobaqaga Forsyth Barr stadionida mezbonlik qilmasligini bildirdi. Stadin 7ta oʻyinga mezbonlik qiladi, oxirgi oʻyin nimchorak finalda boʻlib oʻtadi. Mezbonni aniqlash. 2011-yilning 3-martida, FIFA ushbu chempionat Yangi Zelandiyada boʻlib oʻtishini eʼlon qildi. 4ta davlat ushbu chempionatga mezbonlik qilishga davogar edi. Maydonlar. Auckland, Christchurch, Dunedin, Hamilton, New Plymouth, Wellington va Whangarei shaharlari musobaqaga mezbonlik qiladi. Saralangan jamoalar. Mezbon davlat Yangi Zelandiya bilan birga yana 6ta qitʼadan tashrif buyurgan 23ta terma jamoa ushbu musobaqada qatnashadi. Jadval va qurʼa. Musobaqa jadvali 2013-yilning 20-noyabrida eʼlon qilindi. Shuningdek, aynan oʻsha kuni musobaqa emblemasi ham ommaga eʼlon qilindi. Musobaqaning final bosqichiga qu’ra tashlash marosimi 2015-yilning 10-fevral kuni Yangi Zelandiyaning Auckland shahridagi SkyCity Grand mexmonxonasida, mahalliy vaqt bilan 17:30da boʻlib oʻtdi. Qurʼa uchun, 24ta terma jamoa 4ta turli savatchalarga joylashtirildi: Asosiy tamoyil boʻyicha, bitta konfederatsiyadan boʻlgan jamoalar guruh bosqichida bir biriga qarshi qurʼada tashlanmaydi. CAF U-20 Afrika chempionati qurʼagacha yakunlanib ulgurmagan edi va 2015-yilning 23-martida Senegal poytaxti Dakar shahrida yana bu uchun qoʻshimcha qurʼa tashlandi. Hakamlar. Jami 21ta hakam, 6ta zahira hakami va 42ta yordamchi hakamlari turnir ucun tanlab olindi. Chiptalar. 2014-yilning 13-iyunidan chiptalar erkin savdoga chiqarildi, roʻyxatdan oʻtgan futbolchilar esa shu vaqtdan 2 oy oldin sotib olish huquqiga ega boʻlgandilar. Birinchi 3 oyda chiptalar asosan mahalliy aholiga 25,000 dona chipta sotilgan. Timsol. Musobaqaning rasmiy timsoli etib, qora qoʻy Wooliam tanlandi va 2014-yilning 30-noyabrida ommaga eʼlon qilindi. Jamoalar tarkiblari. FIFA muddati boʻyicha har bir terma jamoa 21ta (shulardan 3tasi darvozabon) futbolchini oʻz tarkibiga qoʻshib olishi kerak. Futbolchilar 1995-yil 1-yanvar sanasidan keyin tugʻilgan boʻlishi shart. Barcha terma jamoalar tarkibi FIFA tomonidan 2015-yilning 21-mayida rasman eʼlon qilindi. Guruh bosqichi. Har bir guruhning 1 va 2-oʻrinni va eng yaxshi natijali 4ta 3-oʻrinni olgan jamoalar nimchorak finalga yoʻllanma olishadi. Jamoalarni reytinglashda quyidagi kriteriyalardan foydalaniladi: Agar ikki va undan ortiq terma jamoalar yuqoridagi asosiy kriteriyalar boʻyicha ham kuchlari teng kelsa, unda quyidagi kriteriyalar boʻyicha reytinglanadi: Uchrashuvlar mahalliy Yangi Zelandiya standart vaqti () bilan belgilandi. Guruhda uchinchi oʻrinni egallagan jamoalar reytingi. Guruhlarda 3-oʻrinni olganlar orasida, eng yaxshi natijali 4ta terma jamoa nimchorak finalga chiqadi. † — Qurʼa zarur boʻladi. Musobaqa qonun qoidalariga binoan, ushbu terma jamoalar nimchorak finalda A, B, C va D guruhlarining 1-oʻrinini olgan jamoalar bilan oʻynaydi. Pley-off bosqichi. Pley-off bosqichida, agar oʻyinning asosiy vaqtida (45 minutlik 2 taym) natija durang bilan yakunlasa, qoʻshimcha vaqt (15 minutlik 2 taym) beriladi, unda ham durang qayd etilsa, penaltilar seriyasi orqali gʻolib aniqlanadi. Final oldidan boʻladigan 3-oʻrin uchun kechadigan oʻyinda durang qayd etilsa, qoshimcha vaqt berilmaydi, oʻyinning asosiy 90 daqiqasidan soʻng, penaltilar seriyasini amalga oshiradi. Chempion. Ilova: Serbiya oldin 1987-yili sifatida ham chempion boʻlgan edi. Sovrinlar. Quyidagi mukofotlar turnir yakunida berildi.